El teu edifici s'ha vist afectat per la DANA? Pots sol·licitar una inspecció d'edificis
08 de novembre de 2024

S'ha activat el Grup d'Edificacions de la Unitat d'Avaluació de Danys i Recuperació que regula el Pla Territorial d'Emergències de la Comunitat Valenciana. La Conselleria de Serveis Socials, Igualtat i Habitatge, a través de l'Institut Valencià de l'Edificació, coordinarà aquest grup d'edificacions.

En aquells casos, en què els immobles s'hagen vist afectats per la DANA ocorreguda el 29 d'octubre i existisquen danys, es podrà sol·licitar una inspecció a fi d'avaluar els danys produïts en les edificacions i quantificar-los econòmicament.

El tipus d'edificis a inspeccionar hauran de ser preferentment d'ús residencial ja siguen plurifamiliars i unifamiliars, ja estiguen en nuclis urbans o en disseminats. En el cas d'edificis privats d'altres usos, en la mesura que siga possible s'estudiarà la possibilitat de ser inspeccionats.

Tota persona interessada a sol·licitar aquesta inspecció haurà de presentar el model que s'adjunta a través de la seu electrònica i, en cas d'impossibilitat material, a través del següent correu electrònic consultasdana@xirivella.es